**ລາຍການວິທະຍຸຂອງ ເດືອນ ມີຖຸນາ ( 6 ) 2016**

**ວັນທີ 2 ມີຖຸນາ 2016**

**ວັນທີ 9 ມີຖຸນາ 2016**

ມື້ນີ້ ທິມງານພວກຂ້າພະເຈົ້າຈະໃຫ້ຄວາມຮູ້ພື້ນບ້ານກ່ຽວກັບການກິນອາຫານທີ່ເກັບໄດ້ຈາກປ່າທໍາມະ ຊາດມາບໍລິໂພກ ນັ້ນກໍ່ຄື ປະຈຸບັນແມ່ນຊ່ວງທີ່ເຫັດເກີດໃນປ່າທໍາມະຊາດມີຫລາຍຊະນິດ ແລະ ມີຄວາມຫລາກ ຫລາຍ ແຕ່ຄວາມສ່ຽງນັ້ນເກີດມາຈາກຫລາຍປັດໄຈ ເປັນຕົ້ນແມ່ນ ການປຸງແຕ່ງອາຫານຟ້າວຟັ່ງບໍ່ສຸກດີ, ເຫັດທີ່ ເກີດໃນປ່າລວມມີທັງເຫັດສາມາດກິນໄດ້ ແລະເຫັດທີ່ເປັນພິດ, ຢູ່ປ່າມີສານຕົກຄ້າງຈາກການນໍາໃຊ້ສານເຄມີເຂົ້າ ໃສ່ການຜະລິດກະສິກໍາ, ຕາມແຫລ່ງຂ່າວຜ່ານມາເກີດມີຄົນເບື່ອເຫັດຢູ່ບາງທອ້ງຖິ່ນ. ຕາມສະພາບຄວາມເປັນຈິງ ແລ້ວ ການຊອກຫາອາຫານຢູ່ໃນປ່າທໍາມະຊາດມາກິນ, ການຄົວກິນຢູ່ພາຍໃນຄອບສ່ວນຫລາຍແມ່ນເອື້ອຍນອ້ງ ແມ່ຍິງເປັນຜູ່ເຮັດຕົວຈິງ. ສະນັ້ນເອື້ອຍນອ້ງພວກເຮົາຄວນເອົາໃຈໃສ່ຕໍ່ກັບບັນຫານີ້ ໂດຍສະເພາະແມ່ນການ ກິນ ເຫັດທໍາມະຊາດ. ຕາມຄວາມຮູ້ພື້ນບ້ານທີ່ຊາວບ້ານຍັງນໍາໃຊ້ຮອດປະຈຸບັນນັ້ນມີ: ກອ່ນຈະເອົາເຫັດມາກິນ ຫລື ເວລາອອກໄປເກັບເຫັດຢູ່ປ່າຄວນເລືອກເອົາເຫັດທີ່ເຄີຍກິນ, ຖ້າບໍ່ໝັ້ນໃຈໃຫ້ເອົາເຫັດມາດົມ ຖ້າມີກິ່ນຂີວຄວນ ເອົາ ຖິ້ມ, ເວລາເກັບເຫັດຖ້າເປັນບອ່ນທີ່ໃກ້ກັບເຂດໃຊ້ຢາຂ້າຫຍ້າ, ຢາຂ້າແມງໄມ້ທີ່ມີພິດຮ້າຍແຮງບໍ່ຄວນເກັບ ເຫັດຢູ່ບອ່ນນັ້ນ, ເວລາຄົວກິນໃຫ້ເອົາເຂົ້າສານ ຫລືເຂົ້າສຸກທີ່ມີສີຂາວໃສ່ໃນໝໍ້ ເມື່ອສັງເກດເຫັນວ່າເຂົ້າປ່ຽນສີ ບໍ່ຄວນເອົາມາກິນ ຫລືເວລາຄົວກິນຄວນເຮັດໃຫ້ສຸກດີຈຶ່ງເອົາມາກິນ. ຖ້າຮູ້ວ່າໃນຄອບຄົວມີຄົນເບື່ອເຫັດ ຄວນຮີບ ຮອ້ນເອົາໄປໂຮງໝໍ ຫລືຖ້າຢູ່ໄກໂຮງໝໍກໍ່ໃຫ້ເອົາດິນຖົມຄີງຜູ່ທີ່ເບື່ອເຫັດນັ້ນ ດິນຈະຊ່ວຍດູດເອົາພິດທີ່ຢູ່ຮ່າງກາຍ ອອກ. ມັນບໍ່ພຽງແຕ່ການກິນເຫັດເທົ່ານັ້ນ ຄວາມສ່ຽງໜຶ່ງອີກນັ້ນແມ່ນການກິນຜັກທີ່ເກີດຢູ່ຕາມໄຮ່, ສວນ ໂດຍ ສະເພາະແມ່ນບອ່ນທີ່ໃຊ້ຢາຂ້າຫຍ້າ, ຢາຂ້າແມງໄມ້ ມັນເຮັດໃຫ້ມີສານຕົກຄ້າງໃນດິນ ເວລາເຮົາເອົາມາກິນຈະມີ ຜົນກະທົບຕໍ່ສຸຂະພາບ ເຮັດໃຫ້ຄົນເຮົາເກີດມີພະຍາດບໍ່ສາມາດທໍາມາຫາກິນ, ບໍ່ພຽງເທົ່ານັ້ນ ຍັງເຮັດໃຫ້ມີລາຍ ຈ່າຍສູງ, ກໍລະນີຮ້າຍແຮງຈະເຮັດໃຫ້ເສຽຊີວິດ ກໍ່ຄືການເສຽກໍາລັງແຮງຂອງຄອບຄົວ. ດ່ັງນັ້ນ ຈຶ່ງເວົ້າໄດ້ວ່າ ປະຈຸບັນການກິນອາຫານທີ່ຊອກຫາໄດ້ຈາກໄຮ່, ສວນ, ປ່າທໍາມະຊາດແມ່ນຄວນເອົາໃຈໃສ່ຕໍ່ບັນຫາທີ່ກ່າວມາຂ້າງ ເທິງນີ້.

**ວັນທີ 16 ມີຖຸນາ 2016**

ພີ່ນອ້ງທີ່ຮັກແພງທັງຫລາຍ ດ່ັງທີ່ພວກເຮົາຮູ້ຈັກກັນດີແລ້ວວ່າ ປະຈຖບັນແມ່ນຍຸກສະໄໝແຫ່ງການ ຮຽນ ຮູ້ ແຕ່ການຮຽນຮູ້ນັ້ນແມ່ນມີຫລາຍຮູບແບບ, ມີຫລາຍວິທີການ ເຊິ່ງໜຶ່ງໃນຮູບແບບນັ້ນແມ່ນການຮຽນຮູ້ ທີ່ມີ ຄວາມສະດວກທີ່ສຸດສໍາລັບພີ່ນອ້ງຜູ່ທໍາການຜະລິດແມ່ນການຟັງຂ່າວສານທາງວິທະຍຸ ແລະໜຶ່ງໃນລາຍການວິ ທະ ຍຸນັ້ນກໍ່ຄືລາຍການ ຄວາມຮູ້ຄູ່ແມ່ຍິງ ທີ່ທິມງານໂຄສົກສະຫະພັນແມ່ຍິງແຂວງມາດໍາເນີນລາຍການທຸກໆວັນພະຫັດ ເວລາ 9 ໂມງ 30 ເຖິງ 10 ໂມງ ເຊິ່ງລາຍງານເຖິງການເຄືອ່ນໄຫວວຽກງານສະຫະພັນແມ່ຍິງພາຍໃນແຂວງ, ການ ຈັດຕັ້ງປະຕິບັດແຜນພັດທະນາແມ່ຍິງແຂວງແຕ່ລະໄລຍະລວມເຖິງຄວາມຄືບໜ້າໃນການພົວພັນຮ່ວມມືກັບອົງການຈັດຕັ້ງສາກົນມາພັດທະນາຊີວິດການເປັນຢູ່ຂອງແມ່ຍິງບັນດາເຜົ່າ.

ດ່ັງທີ່ພວກຂ້າພະເຈົ້າໄດ້ລາຍງານໃຫ້ພີ່ນອ້ງໄດ້ຮູ້ເຖິງຄວາມຄືບໜ້າໃນການຮ່ວມມືຂອງສະຫະພັນແມ່ຍິງ ແຂວງກັບໂຄງການ ຕາບີ ກໍ່ຄືໂຄງການພັດທະນາລະບົບນິເວດຊີວະນາໆພັນກະສິກໍາເຂດພູດອຍ ດໍາເນີນ 2 ໂຄງ ການມີຄື: ໂຄງການ ສົ່ງເສີມການປູກເຫັດທໍາມະຊາດຢູ່ບ້ານ ນາຄໍາ, ບ້ານ ຫ້ວຍຕ່ານ, ບ້ານ ໂສມ, ບ້ານ ນາ ແລະ ບ້ານ ຊໍາອໍ້ ຈັດຝຶກ ອົບຮົມເຕັກນິກການປູກເຫັດບົດ, ເຫັດຂອນຂາວ ແລະ ເຫັດເຟືອງ ໃຫ້ກຸ່່ມປູກເຫັດຢູ່ບ້ານດ່ັງ ກ່າວນັ້ນ ມາຮອດ ປະ ຈຸບັນຍັງພວມສືບຕິດຕາມ, ແນະນໍາການບົວລະບັດຮັກສາ, ການເກັບກູ້ຜົນຜະລິດກໍ່ຄື ການ ເກັບເຫັດທີ່ເກີດຈາກ ການສາທິດເປັນປົກກະຕິ ແລະ ເພືອ່ປະເມີນໄລຍະເວລາການໃຫ້ຜົນຜະລິດ ແລະ ປະລິມານ ເຫັດເກີດຈາກການສາ ທິດ ເພືອ່ສົມທຽບໃສ່ຄາດໝາຍຂອງວິຊາການວາງໄວ້. ເຫັດທີ່ເກີດຈາກການສາທິດນັ້ນໄດ້ ເລີ່ມເກີດແຕ່ທ້າຍເດືອນ ເມສາ ມາຮອດປະຈຸບັນເຫັດຍັງສືບຕໍ່ເກີດດອກ.

ອີກໂຄງການໜຶ່ງນັ້ນກໍ່ຄື ໂຄງການສົ່ງເສີມ ແລະພັດທະນາຄຸນນະພາບໄຄແຜ່ນ ຊຶ່ງປະຕິບັດຢູ່ 8 ບ້ານ ຂອງ 5 ເມືອງຄື:

**ວັນທີ 24 ມີນາ 2016**

ມື້ນີ້ທິມງານຂອງພວກເຮົາຈະສືບຕໍ່ລາຍງານຄວາມຄືບໜ້າ ຂອງຂະບວນການຮຽນຮູ້ ແລະ ຂະ ບວນການຜະລິດເປັນສິນຄ້າຂອງເອື້ອຍນອ້ງ ແມ່ຍິງບັນດາເຜົ່າ ໜຶ່ງໃນຂະບວນການນັ້ນແມ່ນການ ຜະລິດໄຄແຜ່ນ ເຊິ່ງທາງສະຫະພັນແມ່ຍິງແຂວງຮ່ວມກັບ ໂຄງການ TABI ໄດ້ສ້າງຕັ້ງກຸ່ມຜະລິດ ໄຄແຜ່ນບ້ານ ສະນົກ ເມືອງ ຈອມເພັດ, ບ້ານ ບວມຫວານ ເມືອງ ວຽງຄໍາ, ບ້ານ ລີ່ ແລະ ບ້ານ ໂພນໄຊ ເມືອງ ນໍ້າບາກ ແລະ ໄດ້ສ້າງຂີດຄວາມສາມາດໃຫ້ແກ່ການຈັດຕັ້ງຂອງກຸ່ມ ເປັນຕົ້ນແມ່ນ ໄດ້ຈັດຝຶກອົບຮົມພາລະບົດບາດ,ການຄຸ້ມຄອງບໍລິຫານໃຫ້ຄະນະກໍາມະການ, ຄະນະກຸ່ມ, ການບັນຊີ, ຝຶກອົບຮົມເຕັກນິກການຜະລິດໄຄແຜ່ນໃຫ້ສະມາຊິກແຕ່ລະກຸ່ມ ເລີ່ມແຕ່ວັນທີ 3 ມີນາ ແລະ ສໍາເລັດໃນວັນທີ 16 ມີນາ ປີ 2016 ນີ້ເອງ. ພອ້ມດຽວກັນຍັງໄດ້ມອບອຸປະກອນຮການຜະລິດຈໍານວນໜຶ່ງໃຫ້ສະມາຊິກນໍາໃຊ້ເຂົ້າໃນການຜະລິດໄຄແຜ່ນ. ກິດຈະກໍາທີ່ກ່າວມານັ້ນ ແມ່ນແນໃສ່ຫັນຈາກການຜະລິດພໍໃຜພໍລາວມາເປັນການ ຜະລິດແບບມີການຈັດຕັ້ງ ເພືອ່ປົກປອ້ງ ສິດ ຜົນປະໂຫຍດອັນເປັນທໍາໃຫ້ແກ່ຜູ່ຜະລິດ, ອີກດ້ານ ໜຶ່ງແມ່ນ ເພືອ່ເພີ່ມປະລິມານການຜະລິດ ແລະ ປັບປຸງຄຸນນະພາບຂອງຜະລິດຕະພັນໃຫ້ດີຂຶ້ນ ສ່ວນກຸ່ມຜະລິດ 4 ບ້ານ ທີ່ໄດ້ສ້າງຕັ້ງກອ່ນແມ່ນພວມສືບຕໍ່ຜະລິດ ຢ່າງເປັນຂະບວນ. ແຕ່ອຸປະສັກ ໃນການຜະລິດຕົ້ນຕໍທີ່ພົບແມ່ນ ໄຄດິບບໍ່ພຽງພໍກັບຄວາມຕອ້ງການ ຜະລິດອັນເກີດມາຈາກຫລາຍ ສາຍເຫດ ເຊັ່ນ: ຄວາມຕອ້ງການຂອງຜູ່ບໍລິໂພກເພີ່ມຂຶ້ນ, ຈໍານວນຄອບຄົວຜະລິດໄຄແຜ່ນເພີ່ມ ຂຶ້ນ, ມີການກໍ່ສ້າງເຂື່ອນໄຟຟ້າ, ມີການຂຸດຄົ້ນແຮ່ ຊາຍຢູ່ແຫລ່ງນໍ້າໄຄເກີດ, ບາງປີຝົນຕົກຕົ້ນ ລະດູ ເຮັດໃຫ້ໄຄບໍ່ເກີດ ຫລືໄຄເກີດໜອ້ຍລົງ. ຈາກບັນ ຫາທີ່ກ່າວມານັ້ນ ກຸ່ມຜະລິດຈຶ່ງຊອກຫາ ໄຄມາຈາກຫລາຍແຫ່ງມາຜະລິດ. ສະນັ້ນ ພໍ່ແມ່ພີ່ນອ້ງທີ່ດໍາລົງຊີວິດຢູ່ແຄມແມ່ນໍ້າຕ່າງໆ ເມືອ່ເຫັນ ວ່າຢູ່ແມ່ນໍ້າຂອບເຂດໃກ້ບ້ານຂອງຕົນມີໄຄເກີດຫລາຍ ໃຫ້ພົວພັນຊື້ ຂາຍໄຄດິບກັບກຸ່ມທີ່ຜະລິດ ໄຄແຜ່ນ ໂດຍສະເພາະແມ່ນກຸ່ມຜະລິດໄຄແຜ່ນ ບ້ານ ບົມ, ບ້ານ ລີ່ ເມືອງ ນໍ້າບາກ, ບ້ານ ມ່ວງຄໍາ, ບ້ານ ສະນົກ ເມືອງ ຈອມເພັດ ຍອ້ນກຸ່ມຜະລິດໄຄແຜ່ນບ້ານດ່ັງກ່າວຍັງມີຄວາມ ຕອ້ງການໄຄດິບເປັນຈໍານວນຫລາຍ ຫລື ເພືອ່ຄວາມສະດວກໃຫ້ຕິດຕໍ່ພົວພັນກັບ ນາງ ຈັນສຸກ ກະເສີມສຸກ ພະນັກງານສະຫະພັນແມ່ຍິງແຂວງ ຫລວງພະບາງ ເບີໂທລະສັບ 020 23895858.

**ວັນທີ 31 ມີນາ 2016**

ພໍ່ ແມ່ ພີ່ນອ້ງທີ່ຮັກແພງ, ດ່ັງທີ່ພວກເຮົາຮູ້ຈັກກັນດີແລ້ວວ່າການດໍາລົງຊີວິດຂອງປະຊາຊົນ ແມ່ນ ຕິດພັນກັບທໍາມະຊາດ ໂດຍສະເພາະແມ່ນປະຊາຊົນຢູ່ເຂດຊົນນະບົດແມ່ນອາໄສການເກັບກູ້ເຄືອ່ງ ປ່າຂອງດົງ, ສັດນໍ້າ, ສັດປ່າມາບໍລິໂພກປະຈໍາວັນພາຍໃນຄອບຄົວ, ນໍາໃຊ້ໄມ້ໃນປ່າທໍາມະຊາດ ມາປຸກສ້າງເປັນທີ່ຢູ່ອາໄສ ແລະ ເຮັດກິດຈະການອື່ນໆຮັບໃຊ້ຄອບຄົວ. ສະນັ້ນ ພວກເຮົາຄວນກໍາ ແໜ້ນບັນດາລະບຽບ, ກົດໝາຍທີ່ຈຕິດພັນກັບກິດຈະການຂອງເຮົາເອງ ເຊັ່ນ: ການຫາສັດນໍາ້, ສັດປ່າມາບໍລິໂພກ ແຕ່ສັດທີ່ພວກທ່ານໄປຫາມານັ້ນແມ່ນມີຫລາຍປະເພດ ເຊິ່ງສັດແຕ່ລະປະເພດ ນັ້ນຈະແຜ່ພັນຕາມລະດູການຄືກັນ ແລະສັດບາງປະເພດຈະແຜ່ພັນໃນລະດູການແຕ່າງກັນ. ຕາມ ຄວາມເປັນຈິງແລ້ວ ພູມປັນຍາຂອງຊາວບ້ານແມ່ນຮູ້ຈັກກັນດີວ່າສັດປະເພດໃດຖືພາ ແລະເກີດລູກ ໃນເດືອນໃດ. ອີງຕາມນະໂຍບາຍຂອງລັດຖະບານໄດ້ມີບັນດານິຕິກໍາ, ກົດໝາຍຄຸ້ມຄອງຢ່າງ ຈະແຈ້ງ ເຊັ່ນ: ກົດໝາຍວ່າດ້ວຍ ສັດນໍ້າ ແລະ ສັດປ່າ ໂດຍມີຈຸດປະສົງ ເພືອ່ສົ່ງເສີມການລ້ຽງ, ການຂະຫຍາຍພັນ ແລະການນໍາໃຊ້ສັດນໍ້າ ແລະ ສັດປ່າຢ່າງຍາວນານ ໂດຍບໍ່ໃຫ້ມີຜົນກະທົບຕໍ່ ທໍາມະຊາດ,ຖິ່ນທີ່ຢູ່ອາໄສ, ຈໍາກັດການຫລຸດລົງ ແລະ ການສູນພັນຂອງສັດນໍ້າ ແລະ ສັດປ່າ. ສະນັ້ນ ພໍ່, ແມ່, ພີ່ນອ້ງຕອ້ງເຂົ້າໃຈຢ່າງເລິກເຊິ່ງຕໍ່ກົດໝາຍສະບັບນີ້ ເພາະມັນຕິດພັນກັບການກະ ທໍາຂອງແຕ່ລະຄອບຄົວ. ຖ້າພວກທ່ານຫາກລ່າສັດນໍ້າ ຫລື ສັດປ່າ ທີ່ພວມຖືພາມານ ເຖິງແມ່ນວ່າ ຈະເປັນສັດນໍ້າ, ສັດປ່າປະເພດທົ່ວໄປກໍ່ຈະຖືວ່າເປັນການລະເມີດກົດໝາຍດ່ັງກ່າວທີ່ໄດ້ລະບຸໄວ້ໃນ ມາດຕາ 52 ຄື:ຫ້າມຫາສັດນໍ້າ ແລະ ລ່າສັດປ່າໃນສະຖານທີ່ຫວງຫ້າມ, ເຂດອະນຸລັກພັນສັດ, ໃນລະດູການຂະຫຍາຍພັຍ, ຖືພາມານ ແລະລ້ຽງລູກນອ້ຍ. ບຸກຄົນກະທໍາຜິດຈະຖືກປະຕິບັດວິໄນ, ປັບໃໝ ຫລືລົງໂທດຕາມກົດໝາຍຕາມກໍລະນີໜັກ ຫລື ເບົາ.

ບາງເນື້ອໃນຂອງກົດໝາຍວ່າດ້ວຍ ສັດນໍ້າ ແລະ ສັດປ່າທີ່ທິມງານສະເໜີຜ່ານມານັ້ນ ຖ້າທຸກຄົນປະ ຕິບັດໄດ້ຈະເຮັດໃຫ້ພວກເຮົາມີສັດນໍ້າ, ສັດປ່າລ້ຽງຊີວິດຂອງເຮົາເປັນປົກກະຕິ.